**Mika Partanen** (s. 18. lokakuuta 1992 Helsinki) on suomalainen jääkiekkoilija, joka pelaa Norjan Fjordkraft-ligaenin Vålerenga IF:ssä. Hän on pelipaikaltaan vasen laitahyökkääjä.

Ura
---

### Seuraura

#### Juniorivuodet

Partanen aloitti jääkiekkoilun 10-vuotiaana Porvoo Huntersissa. Hän siirtyi C-juniori-ikäisenä try-outin kautta Helsingin IFK:hon. Partanen voitti A-nuorten SM-hopeaa vuonna 2010, B-nuorten Suomenmestaruuden vuosina 2009 ja 2010 sekä C-nuorten Suomenmestaruuden vuonna 2007. Hän oli kaudella 2009–2010 HIFK:n A-nuorten kolmanneksi paras pistemies tehoilla 15+24=39. Partanen valittiin A-nuorten SM-liigan marraskuun 2009 kuukauden pelaajaksi.

Partanen teki HIFK:n kanssa 2+1-vuotisen SM-liigasopimuksen toukokuussa 2010. Hän siirtyi kuitenkin kaudeksi 2010–2011 Pohjois-Amerikkaan, kun OHL-joukkue Sudbury Wolves varasi Partasen 14. pelaajana CHL:n varaustilaisuudessa 2010. Joukkue kauppasi hänen oikeudet heti Mississauga St. Michael’s Majorsille. Samana kesänä Partasen varasi myös KHL-joukkue Metallurg Novokuznetsk 49. pelaajana. Mississaugassa hän pelasi keväällä 2011 myös Memorial Cup -lopputurnauksessa, jota St. Michael’s Majors isännöi. Kaudella 2011–2012 Partanen oli 22 osumallaan joukkueen kolmanneksi paras maalintekijä.

Marraskuussa 2020 Partanen teki sopimuksen Jokereiden kanssa.

#### SM-liigasopimus HIFK:hon

Kaudeksi 2012–2013 Partanen palasi HIFK:hon vuoden mittaisella SM-liigasopimuksella. Hän pelasi joukkueessa viisi European Trophy -ottelua, mutta ei debytoinut kauden aikana kuitenkaan SM-liigassa. Partanen pelasi koko kauden lainalla Mestis-joukkue Mikkelin Jukureissa, jonne hän siirtyi kauden kynnyksellä. Partasen tulokaskausi toi Mestiksen runkosarjassa toi 47 ottelussa tehot 20+18=38, joilla hän voitti sarjan tulokkaiden piste- ja maalipörssin. Partanen oli myös Jukureiden paras maalintekijä ja jakoi joukkueen sisäisen pistepörssin voiton Turo Asplundin kanssa. Hän jakoi myös Mestiksen maalipörssin toisen sijan viiden muun pelaajan kanssa edellään vain Sportin Tomi Pekkala. Partanen voitti koko kevään 2013 pudotuspelien maalipörssin yhdeksällä osumallaan ja hän teki kaikkiaan 13 tehopistettä. Partanen voitti kauden päätteeksi Mestiksen mestaruuden, palkittiin sarjan vuoden tulokkaana Petri Varis -palkinnolla ja valittiin toiseen tähdistökentälliseen. Hänet valittiin myös tammikuun 2013 kuukauden tulokaspelaajaksi.

Partanen palasi kaudeksi 2013–2014 vuoden mittaisella jatkosopimuksella HIFK:n vahvuuteen. Hän teki liigadebyyttinsä kauden toisessa ottelussa 15. syyskuuta 2013 paikallisvastustaja Jokereita vastaan. Partanen merkittiin HIFK:n nelosketjun oikeaa laitaan Thomas Nykoppin sekä toisen debytantin, Janne Öfverströmin viereen. Hänen liigauransa avausmaali syntyi 3. joulukuuta 2013 Tampereen Ilvestä vastaan. Partasen osuma jäi HIFK:n 2–0-voittoon päättyneen ottelun ratkaisumaaliksi. Kaikkiaan hänen tulokaskautensa toi 52 runkosarja- ja kahdessa playoff-ottelussa tehot 5+6=11. Partanen pelasi kauden aikana myös yhden Mestis-ottelun lainalla HC Keski-Uudessamaassa. Helmikuussa 2014 hän teki vuoden mittaisen jatkosopimuksen HIFK:n kanssa.

Kaudella 2014–2015, 15. maaliskuuta 2015 toisessa Lomarengas-kierroksen ottelussa vieraissa Tampereen Ilvestä vastaan Partanen ratkaisi liigauransa ensimmäisellä playoff-maalillaan SM-liigahistorian kaikkien aikojen pisimmän ottelun tehtyään HIFK:n voittomaalin ajassa 134.14. HIFK eteni puolivälieriin ja hänet palkittiin ottelun *Ilta-Sanomien* kolmen tähden tähtipelaajana. SM-liigan aiempi ennätysottelu (HIFK - Ilves, 23. maaliskuuta 2001) kesti 124.41 minuuttia. Partanen teki runkosarjassa tehot 6+4=10, mutta hän teki kuusi maalia myös pelaamissaan kymmenessä Mestarien liigan ottelussa, joilla Partanen oli HIFK:n paras maalintekijä. Kaudella 2015–2016 hän löi itsensä läpi SM-liigassa, jossa Partanen teki runkosarjassa tehot 16+15=31. Hän voitti kauden päätteeksi SM-hopeaa. CHL:ssä Partanen oli HIFK:n paras maalintekijä kolmella osumallaan ja voitti joukkueen sisäisen tehotilaston lukemalla +3. Toukokuussa 2016 hän teki kaksivuotisen jatkosopimuksen HIFK:n kanssa.

Kaudella 2016–2017, joulukuussa 2016 Partanen joutui helmikuun puoleenväliin asti sivuun loukkaantumisen vuoksi. Hän pelasi runkosarjassa vain 31 ottelua tehden yhdeksän tehopistettä. Kuudennessa puolivälieräottelussa 31. maaliskuuta 2017 Turun Palloseuraa vastaan Partanen teki HIFK:n 3–2-voittomaalin jatkoajalla ajassa 61.29. Hänen osumansa ratkaisi myös HIFK:lle välieräpaikan joukkueen voitettua ottelusarjan voitoin 4–2. Ari Lähteenmäki valitsi Partasen ottelun Alumnien tähtien ykköstähdeksi. Hänen roolinsa jäi pudotuspeleissä lopulta varsin pieneksi ja Partanen pelasi vain seitsemän ottelua.

#### HIFK:sta Jukureihin

Alkukauden 2017–2018 Partanen oli sivussa alaraajavamman vuoksi. Hän palasi kaukaloihin lokakuussa 2017, jolloin HIFK lainasi Partasen yhteistyöjoukkueeseensa, Mestis-joukkue Rovaniemen Kiekkoon. Hän pelasi siellä neljä ottelua. HIFK:ssa Partanen pelasi 17 runkosarja- ja yhden CHL-ottelun tehden vain kolme tehopistettä, kunnes tammikuussa 2018 HIFK lainasi hänet kuukauden loppuun asti kestävällä lainasopimuksella aiempaan seuraansa Jukureihin, jotka oli nostettu noin puolitoista vuotta aiemmin SM-liigaan. Partanen pelasi piste per peli -tahdilla neljä ottelua tehopistein 2+2=4, kunnes saman kuun lopulla hänet kiinnitettiin joukkueeseen loppukauden sopimuksella. Vastaavasti Jukureista HIFK:hon siirtyi Teemu Tallberg. Partanen teki Jukureissa loppukaudella 17 ottelussa 12 tehopistettä. Maaliskuussa hän teki joukkueen kanssa kaksivuotisen jatkosopimuksen.

Kaudella 2018–2019 Partanen johti Jukureiden sisäistä maalipörssiä 12 osumallaan, kunnes tammikuussa 2019 seura lainasi hänet loppukaudeksi Sveitsin National Leaguen Lausanne HC:hen Jukureiden ollessa sarjataulukossa toiseksi viimeisenä. Lausannea valmensi Partasen kanssa HIFK:ssa kaudella 2013–2014 pelannut Ville Peltonen. Kaudeksi 2019–2020 hän palasi Jukureiden vahvuuteen. Partanen oli joukkueen kolmanneksi paras pistemies tehoilla 10+14=24.

#### Paluu kasvattajaseuraan, KHL-laina ja siirtyminen Sportiin

Syyskuussa 2020 Partanen palasi kasvattajaseuraansa Porvoo Huntersiin pelaamaan Suomi-sarjaa. Marraskuussa hän siirtyi kolmen päivän ja yhden ottelun mittaisella lainasopimuksella KHL-joukkue Jokereihin, kun joukkueen kokoonpanosta oli useita pelaajia sivussa koronavirustartuntojen vuoksi. KHL-debyytissään 10. marraskuuta 2020 SKA Pietaria vastaan Partanen onnistui myös maalinteossa heti ensimmäisellä laukauksellaan liigassa. Hänen osumansa jäi Jokereiden ainoaksi joukkueen hävittyä ottelun lukemin 4–1. Partanen palasi ottelun jälkeen takaisin Huntersiin. Hän pelasi siellä kaikkiaan kuusi ottelua tehopistein 5+10=15, kunnes vain yhden paluuottelun jälkeen Partanen siirtyi loppukauden 2020–2021 kattavalla sopimuksella Vaasan Sportin SM-liigajoukkueeseen. Joukkuetta valmensi hänelle Jukureista tuttu Risto Dufva.

#### Siirtyminen Norjaan

Kaudeksi 2021–2022 Partanen siirtyi vuoden mittaisella sopimuksella Norjan Fjordkraft-ligaenin Vålerenga IF:ään.

### Maajoukkueura

Partanen oli voittamassa alle 18-vuotiaiden MM-pronssia keväällä 2010. Hän pelasi myös Ivan Hlinkan muistoturnauksessa vuonna 2009. Partanen edusti myös Suomen alle 17-vuotiaiden maajoukkuetta World U-17 Hockey Challengessa ja Euroopan nuorten olympiafestivaaleilla vuonna 2009.

Partanen on pelannut myös kahdeksan nuorten maaottelua. Hänet ja Jani Hakanpää pudotettiin viimeisinä alle 20-vuotiaiden MM-joukkueesta vuoden 2011 turnaukseen.

Suomen A-maajoukkueessa Partanen on pelannut kaksi ottelua ilman tehopisteitä. Hän teki A-maajoukkuedebyyttinsä Channel One Cupin toisessa ottelussa 15. joulukuuta 2018 Moskovan VTB-jääpalatsissa Ruotsia vastaan. Partanen merkittiin Suomen kolmosketjun oikeaan laitaan toisen debytantin, Eetu Luostarisen sekä Teemu Turusen viereen.

Pelityyli
---------

Partanen on kuvaillut itseään pelityyliltään suoraviivaiseksi voimahyökkääjäksi. HIFK:n entisen päävalmentaja Antti Törmäsen mukaan hänen vahvuuksiinsa kuuluu kiekolliset taidot, laukaus ja luistelu. Törmäsen mukaan Partanen on iso ja vahva pelaaja, jonka parhaat avut on selkeästi hyökkäyspäässä. Törmäsen mukaan hän on kaveri, joka pystyy tekemään yksilöllisiä ratkaisuja ja joka pystyy ratkomaan pelejä yksin omilla vahvuuksillaan. Törmäsen mukaan hän on lisäksi pienessä tilassa hyvä ja vahva kiekon kanssa sekä nopea reagoimaan tietyissä tilanteissa.

Törmäsen mukaan Partasen puolustuspelaaminen vaatii vielä kehitystä. Törmäsen mukaan seuraavan tason saavuttamiseksi pelaajan pitää hieman vielä saada kokonaisvaltaisempaa ja nopeampaa reagointia puolustussuuntaan sekä saada kiekko nopeammin omalta alueelta ulos.

Muuta
-----

Partanen pelasi lapsena myös jalkapalloa FC Futurassa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2008–2009 | HIFK | A-SM | 5 | 0 | 0 | 0 | 0 | – | – | – | – | – |
| 2009–2010 | HIFK | A-SM | 38 | 15 | 24 | 39 | 18 | 12 | 2 | 7 | 9 | 0 |  |  |  |  |  |  | U18 | 6 | 1 | 3 | 4 | 27 |
| 2010–2011 | Mississauga St. Michael’s Majors | OHL | 54 | 10 | 9 | 19 | 17 | 15 | 2 | 4 | 6 | 8 |
|  | Mississauga St. Michael’s Majors | M-Cup | – | – | – | – | – | 3 | 0 | 0 | 0 | 0 |
| 2011–2012 | Mississauga St. Michael’s Majors | OHL | 66 | 22 | 16 | 38 | 20 | 6 | 2 | 2 | 4 | 7 |
| 2012–2013 | Jukurit | Mestis | 47 | 20 | 18 | 38 | 20 | 10 | 9 | 4 | 13 | 2 | Kakkostähdistö |
| 2013–2014 | HIFK | SM-liiga | 52 | 5 | 6 | 11 | 10 | 2 | 0 | 0 | 0 | 0 |
|  | HCK | Mestis | 1 | 0 | 0 | 0 | 0 | – | – | – | – | – |
| 2014–2015 | HIFK | SM-liiga | 46 | 6 | 4 | 10 | 45 | 8 | 2 | 0 | 2 | 0 |
| 2015–2016 | HIFK | SM-liiga | 52 | 16 | 15 | 31 | 26 | 16 | 2 | 6 | 8 | 6 |
| 2016–2017 | HIFK | SM-liiga | 31 | 5 | 4 | 9 | 14 | 7 | 2 | 1 | 3 | 2 |
| 2017–2018 | HIFK | SM-liiga | 17 | 2 | 1 | 3 | 6 | – | – | – | – | – |
|  | RoKi | Mestis | 4 | 0 | 1 | 1 | 16 | – | – | – | – | – |
|  | Jukurit | SM-liiga | 17 | 3 | 9 | 12 | 8 | – | – | – | – | – |
| 2018–2019 | Jukurit | SM-liiga | 30 | 12 | 12 | 24 | 6 | – | – | – | – | – |
|  | Lausanne HC | NL | 8 | 1 | 3 | 4 | 2 | 4 | 0 | 2 | 2 | 4 |
| 2019–2020 | Jukurit | SM-liiga | 56 | 10 | 14 | 24 | 34 | – | – | – | – | – |
| 2020–2021 | Hunters | Suomi-sarja | 6 | 5 | 10 | 15 | 2 | – | – | – | – | – |
|  | Jokerit | KHL | 1 | 1 | 0 | 1 | 0 | – | – | – | – | – |
|  | Sport | SM-liiga | 34 | 6 | 7 | 13 | 20 | 2 | 0 | 0 | 0 | 2 |
| 1 kausi | yhteensä | KHL | 1 | 1 | 0 | 1 | 0 | – | – | – | – | – |
| 8 kautta | yhteensä | SM-liiga | 335 | 65 | 72 | 137 | 169 | 35 | 6 | 7 | 13 | 10 |
| 1 kausi | yhteensä | NL | 8 | 1 | 3 | 4 | 2 | 4 | 0 | 2 | 2 | 4 |
| 3 kautta | yhteensä | Mestis | 52 | 20 | 19 | 39 | 36 | 10 | 9 | 4 | 13 | 2 |

Lähteet
-------

* Mika Partanen The Internet Hockey Databasessa (englanniksi)
* Mika Partanen Eurohockey-sivustolla (englanniksi)
* Mika Partanen *Elite Prospects*. Everysport Media Group AB.  (englanniksi)

### Viitteet

1. ↑  Mika Partanen: Viime kausi oli erittäin hyödyllinen *hifk.fi*.  4.6.2013. Oy HIFK Hockey AB.  Arkistoitu 20.8.2013. Viitattu 18.9.2013.
2. ↑  Mika Partanen: Maaleja voisi tulla enemmänkin *hifk.fi*.  9.11.2015. Oy HIFK Hockey AB.  Arkistoitu 5.3.2016. Viitattu 28.1.2016.
3. 1 2  Seren Rosso, Alessandro: 2010 KHL Entry Draft *russianhockeyfans.com*.  3.6.2010. RussianHockeyFans.com. Viitattu 5.7.2010. (englanniksi)
4. 1 2 3 4 5 6 7 8 9 10  Mika Partanen *Elite Prospects*. Everysport Media Group AB.  (englanniksi)
5. 1 2 3 4  Hotti, Jari: Mika Partasen erilainen tie HIFK:n junioreista edustukseen *UrheiluUutiset.fi*.  10.12.2017. Livemedia Finland Oy.  Arkistoitu 24.4.2017. Viitattu 23.4.3017.
6. ↑  Elite Prospects - HIFK U20 *eliteprospects.com*. Everysport Media Group AB. Viitattu 28.8.2019. (englanniksi)
7. ↑  Peltonen ja Riksman HIFK:n riveihin *Jatkoaika.com*.  5.5.2010. Jatkoaika r.y. Viitattu 10.10.2010.
8. ↑  CHL Import Draft *chl.ca*. CHLtm.  Arkistoitu 19.6.2010. Viitattu 5.7.2010. (englanniksi)
9. ↑  Elite Prospects - Mississauga St. Michael's Majors *eliteprospects.com*. Everysport Media Group AB. Viitattu 28.8.2019. (englanniksi)
10. ↑
11. ↑  HIFK:lle lukuisia vahvistuksia *Jatkoaika.com*.  3.5.2012. Jatkoaika r.y. Viitattu 25.5.2012.
12. ↑  Partanen lainalle, Kallioinen eläkkeelle *Jatkoaika.com*.  4.9.2012. Jatkoaika r.y. Viitattu 18.9.2013.
13. ↑  Elite Prospects - Jukurit *eliteprospects.com*. Everysport Media Group AB. Viitattu 28.8.2019. (englanniksi)
14. ↑  Elite Prospects - Mestis Stats 2012-2013 *eliteprospects.com*. Everysport Media Group AB. Viitattu 28.8.2019. (englanniksi)
15. ↑  Mestis palkitsi parhaitaan *Jatkoaika.com*.  9.4.2013. Jatkoaika r.y. Viitattu 18.9.2013.
16. ↑  Ikonen, Petteri: Mika Partasesta kuukauden tulokaspelaaja *mestis.fi*.  1.2.2013. Suomen Jääkiekkoliitto – Finlands Ishockeyförbund ry. Viitattu 18.9.2013. [vanhentunut linkki]
17. ↑  Antti Raanta siirtyy HIFK:hon *Jatkoaika.com*.  2.5.2013. Jatkoaika r.y. Viitattu 18.9.2013.
18. ↑  Palomäki, Ilkka: Karalahti iskussa - näin Jokerit tyrmäsi HIFK:n *yle.fi*.  15.9.2013. Yleisradio Oy. Viitattu 28.9.2020.
19. ↑  Sillanpää, Jarno: "Poikasen näköisen" ensimmäinen nosti HIFK:n jo kuuden joukkoon *Jatkoaika.com*.  3.12.2013. Jatkoaika r.y. Viitattu 28.9.2020.
20. ↑  HIFK solmi jatkosopimuksia *Jatkoaika.com*.  14.2.2014. Jatkoaika r.y. Viitattu 11.4.2014.
21. ↑  Otteluseuranta *liiga.fi*.  15.3.2015. Jääkiekon SM-liiga Oy. Viitattu 31.3.2015.
22. ↑  HIFK:n Partanen ratkaisi SM-liigan historian pisimmän ottelun *is.fi*.  15.3.2015. Sanoma Media Finland Oy. Viitattu 31.3.2015.
23. ↑  Elite Prospects - HIFK *eliteprospects.com*. Everysport Media Group AB. Viitattu 28.8.2019. (englanniksi)
24. ↑  Elite Prospects - HIFK *eliteprospects.com*. Everysport Media Group AB. Viitattu 28.8.2019. (englanniksi)
25. ↑  HIFK:lle tärkeitä jatkajia - Elkins jatkaa Helsingissä *Jatkoaika.com*.  12.5.2016. Jatkoaika r.y. Viitattu 12.5.2016.
26. ↑  HIFK:lle vahvistus sairastuvalta ja uutta jobinpostia *helsinginuutiset.fi*.  17.2.2017. Etelä-Suomen Media Oy. Viitattu 23.4.3017.
27. ↑  Otteluseuranta *liiga.fi*.  31.3.2017. Jääkiekon SM-liiga Oy. Viitattu 23.4.2017.
28. ↑  Liikanen, Tero: Pelihaluja uhkuva Partanen: "Haluan ratkaista pelejä" *Jatkoaika.com*.  15.1.2018. Jatkoaika r.y. Viitattu 29.1.2018.
29. ↑  HIFK:n Mika Partanen vahvistaa RoKin hyökkääjäosastoa viikonlopun otteluissa *rokihockey.fi*.  13.10.2017. RoKi Hockey Oy.  Arkistoitu 30.1.2018. Viitattu 29.1.2018.
30. ↑  Jukureille tuttu hyökkääjävahvistus HIFK:sta - Partanen palaa Mikkeliin *Jatkoaika.com*.  15.1.2018. Jatkoaika r.y. Viitattu 29.1.2018.
31. ↑  HIFK:lle paluumuuttaja Jukureista - Partanen jatkaa Mikkelissä *Jatkoaika.com*.  29.1.2018. Jatkoaika r.y. Viitattu 29.1.2018.
32. ↑  Jukurit jatkosopimukseen Partasen kanssa - "Tuo vaarallisuutta ja ratkaisuvoimaa meidän hyökkäyspäähämme" *Jatkoaika.com*.  2.3.2018. Jatkoaika r.y. Viitattu 2.3.2018.
33. ↑  Jukureiden tehohyökkääjä Partanen suuntaa Sveitsiin - "Saamme Mikasta vieläkin paremman pelaajan meille ensi kaudeksi" *Jatkoaika.com*.  28.1.2019. Jatkoaika r.y. Viitattu 29.1.2019.
34. ↑  Elite Prospects - Jukurit *eliteprospects.com*. Everysport Media Group AB. Viitattu 22.4.2020. (englanniksi)
35. ↑  Jukurien tehohyökkääjä löysi uuden osoitteen − Mika Partanen vahvistamaan kasvattajaseuraansa Suomi-sarjaan *Jatkoaika.com*.  28.9.2020. Jatkoaika r.y. Viitattu 28.9.2020.
36. ↑  Lahtinen, Matias: Mika Partanen vahvistaa pätkäsopimuksella Jokereita – kohtaa KHL-uransa avausottelussa SKA Pietarin *Jatkoaika.com*.  8.11.2020. Jatkoaika r.y. Viitattu 8.11.2020.
37. ↑  Oivio, Janne: Porvoo Huntersista lainattu Mika Partanen debytoi Jokereissa huikealla tavalla – Pietarin SKA jyräsi silti voittoon *is.fi*.  10.11.2020. Sanoma Media Finland Oy. Viitattu 22.11.2020.
38. ↑  Miettinen, Heikki: Maalintekijä Mika Partanen istui pikkuseura Huntersin bussissa, kun tuli soitto pääsystä Jokerit–SKA-otteluun *HS.fi*.  10.11.2020. Sanoma Media Finland Oy. Viitattu 22.11.2020.
39. ↑  Sportin hyökkäykseen täydennystä - Michael Keränen ja Mika Partanen Vaasaan *Jatkoaika.com*.  23.11.2020. Jatkoaika r.y. Viitattu 23.11.2020.
40. ↑  Isokoski, Riku: Mika Partasen ura jatkuu perinteikkäässä norjalaisseurassa *Jatkoaika.com*.  9.8.2021. Jatkoaika r.y. Viitattu 9.8.2021.
41. ↑  2009 U18 Memorial of Ivan Hlinka *HockeySlovakia.sk*. Slovenský zväz ľadového hokeja. Viitattu 22.4.2020. (slovakiksi)
42. ↑  Laine, Hannu: U20: Partanen ja Hakanpää putosivat nuorten MM-joukkueesta *Leijonat.fi*.  24.12.2010. Suomen Jääkiekkoliitto – Finlands Ishockeyförbund ry. Viitattu 25.5.2012.
43. ↑  Tilanne 16.12.2018
44. ↑  FIN - SWE (Line Up) *stats.swehockey.se*.  15.12.2018. Svenska Ishockeyförbundet. Viitattu 22.4.2020. (englanniksi)
45. ↑  Lehtinen, Lauri: Mika Partanen: "HIFK on Suomen hienoin paikka pelata" *Jatkoaika.com*.  10.4.2013. Jatkoaika r.y. Viitattu 18.9.2013.